CELEX: 32004R1921
Language: et
Date: 2004-10-25 00:00:00
Title: Nõukogu määrus (EÜ) nr 1921/2004, 25. oktoober 2004, millega muudetakse määrust (EÜ) nr 499/96, millega avatakse teatavate Islandilt pärit kalandustoodete ja elushobuste ühenduse tariifikvoodid ja sätestatakse nende haldamine

5.11.2004   
            
            
               ET
            
            
               Euroopa Liidu Teataja
            
            
               L 331/5
            
         
      NÕUKOGU MÄÄRUS (EÜ) nr 1921/2004,
   25. oktoober 2004,
   millega muudetakse määrust (EÜ) nr 499/96, millega avatakse teatavate Islandilt pärit kalandustoodete ja elushobuste ühenduse tariifikvoodid ja sätestatakse nende haldamine
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133,
   võttes arvesse komisjoni ettepanekut,
   ning arvestades järgmist:
   
               (1)
            
            
               Vastavalt nõukogu 19. märtsi 1996. aasta määrusele (EÜ) nr 499/96, millega avatakse teatavate Islandilt pärit kalandustoodete ja elushobuste ühenduse tariifikvoodid ja sätestatakse nende haldamine, (1) avati kõnealustele kalandustoodetele ja elushobustele ühenduse tariifikvoodid.
            
         
               (2)
            
            
               Tšehhi Vabariigi, Eesti, Küprose, Läti, Leedu, Ungari, Malta, Poola, Slovakkia ja Sloveenia (edaspidi “ühinejariigid”) osalemine Euroopa Majanduspiirkonnas lepiti kokku Euroopa Majanduspiirkonna laienemise lepinguga, millele ühendus ja selle liikmesriigid, Island, Liechtenstein ja Norra ning ühinejariigid kirjutasid alla 14. oktoobril 2003.
            
         
               (3)
            
            
               Enne Euroopa Majanduspiirkonna laienemise lepingu vastuvõtmiseks vajalike menetluste lõpuleviimist sõlmiti kirjavahetuse teel kokkulepe Euroopa Majanduspiirkonna laienemise lepingu ajutiseks kohaldamiseks. Kokkulepe on kiidetud heaks otsusega 2004/368/EÜ. (2)
               
            
         
               (4)
            
            
               EMP laienemise lepingus on ette nähtud 1972. aastal sõlmitud Euroopa Ühenduse ja Islandi Vabariigi vahelise vabakaubanduslepingu lisaprotokoll, millega sätestatakse ühele kalandustootele uus ühenduse tariifikvoot. See tariifikvoot tuleks avada.
            
         
               (5)
            
            
               Vastavalt ühisele tollitariifistikule maksustatakse seda kalandustoodet igal aastal ajavahemikus 15. veebruar kuni 15. juuni nullmaksumääraga ja seega ei ole eespool nimetatud tariifikvoodi rakendamine sel perioodil vajalik.
            
         
               (6)
            
            
               Määrust (EÜ) nr 499/96 tuleks vastavalt muuta.
            
         
               (7)
            
            
               Kuna Euroopa Majanduspiirkonna laienemise leping jõustub 1. mail 2004, tuleks käesolevat määrust kohaldada alates samast kuupäevast ja see peaks viivitamatult jõustuma,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 499/96 muudetakse järgmiselt:
   
               1)
            
            
               artiklile 1 lisatakse lõige 4:
               “4.   Järjekorranumbri 09.0792 alla kuuluvate tariifikvootide kohaldamise luba ei anta kaupade puhul, mis on lubatud vabasse ringlusse ajavahemikus 15. veebruar kuni 15. juuni.”;
            
         
               2)
            
            
               lisa muudetakse vastavalt käesoleva määruse lisale.
            
         Artikkel 2
   2004. aastaks vähendatakse järjekorranumbri 09.0792 alla kuuluvate tariifikvootide aastamahtu vastavalt sellele, kui suur osa kvoodiperioodist (täisnädalates) on möödunud enne artikli 3 teises lõigus märgitud kuupäeva.
   Artikkel 3
   Käesolev määrus jõustub Euroopa Liidu Teatajas avaldamise päeval.
   Seda kohaldatakse alates 1. maist 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 25. oktoober 2004
      
         
            Nõukogu nimel
         
         
            eesistuja
         
         R. VERDONK
         
      
   
   
      (1)  EÜT L 75, 23.3.1996, lk 8.
   
      (2)  ELT L 130, 29.4.2004, lk 1.
   
      LISA
      Nõukogu määruse (EÜ) nr 499/96 lisasse lisatakse järgmine tekst:
      
         
                     “09.0792
                  
                  
                     ex 0303 50 00
                  
                  
                     0303500020
                  
                  
                     Külmutatud heeringas liigist Clupea harengus või Clupea pallasii, v.a maks, mari ja niisk, tööstuslikuks tootmiseks (1)
                         (2)
                     
                  
                  
                     950
                  
                  
                     0
                  
               
      
         (1)  Selle alamrubriigi kande kohta kehtivad ühenduse asjakohastes sätetes ettenähtud tingimused (vt komisjoni määruse (EMÜ) nr 2454/93 artiklid 291–300 (EÜT L 253, 11.10.1993, lk 1)).
      
         (2)  Tariifikvootide kasutamise luba ei anta kaupadele, mis on lubatud vabasse ringlusse ajavahemikus 15. veebruar kuni 15. juuni.”